ભગવાન શ્રીહરિના કલ્યાણકારી સંકલ્પને સાકાર સ્વરૂપ આપવા તેમજ ‘શ્રી સ્વામિનારાયણ’ મહામંત્રની દિવ્યતા સારાયે વિશ્વમાં ઉજ્જવલીત થાય, સંપ્રદાય એક છત્ર નીચે આવે અને ભગવાન શ્રી સ્વામિનારાયણ સ્થાપિત દિવ્ય સંપ્રદાયમાં સત્સંગની વૃદ્ધિ-વિકાસ અને અનંત હરિભક્તોના કલ્યાણ થાય એવા શુભ આશયથી વિદ્યમાન પ.પૂ. સનાતન ધ.ધુ. ૧૦૦૮ શ્રી આચાર્ય શ્રી અજેન્દ્રપ્રસાદજી મહારાજશ્રીએ દિવ્ય સંકલ્પ કર્યો કે, આ વર્ષ (સને ૨૦૧૦) દરમ્યાન સંપૂર્ણપણે આંતરરાષ્ટ્રીયસ્તરે ‘શ્રી સ્વામિનારાયણ’ મહામંત્રનું લેખનકાર્ય કરીને ભવ્યાતિભવ્ય અને દિવ્યાતિદિવ્ય મહોત્સવ ગઢપુરમાં ઉજવવો. શ્રીજીમહારાજના અપરસ્વરૂપ એવા પ.પૂ. આચાર્ય મહારાજશ્રીના આ બળવાન સંકલ્પને પ.પૂ. લાલજી મહારાજશ્રીના નેતૃત્વ નીચે સમગ્ર સત્સંગ સમાજે ખૂબ હષર્થી વધાવી ૧૦૦ કરોડ મંત્રો લખી નાખ્યા, પછી ૨૦૦ કરોડ… પછી ૩૬૫ કરોડ મંત્રનું લેખનકાર્ય કરવાનો શુભ સંકલ્પ કર્યો. જે સંકલ્પને પણ સમસ્ત સંપ્રદાયના સત્સંગી ભક્તોએ ઉમંગ-ઉત્સાહથી ૩૬૫ કરોડ મહામંત્રનું લેખનકાર્ય કરી ભગીરથ જપયજ્ઞનું કાર્ય પૂર્ણ કર્યું. અને આગળ જૂનાગઢ પ્રદેશમાં પણ આ મહા મહોત્સવ નિમિત્તે ૭૩ઇ કરોડ મહામંત્રનું લેખનકાર્ય પૂર્ણતાને આરે છે.